Babelscape/SREDFM huggingface dataset:
Όρος Πέτρος

Το Όρος Πέτρος (αγγλ:"Mount Peter") είναι προάστιο του Κέρνς, Κουίνσλαντ, Αυστραλία, όπου σύμφωνα με την απογραφή του 2016 ζουν 92 κάτοικοι. Ο ταχυδρομικός κώδικας είναι 4869.
Δουκάτο της Γκαέτα

μικρογραφία|το έμβλημα του Δουκάτου
Το Δουκάτο της Γκαέτα, Γαέτα για τους Βυζαντινούς, (Ducato di Gaeta), ήταν Ναυτική Δημοκρατία στην Ιταλική χερσόνησο. Δημιουργήθηκε τον 9ο αιώνα σαν διοικητική διαίρεση της Βυζαντινής Αυτοκρατορίας όπου διοικούνταν από έναν υψηλόβαθμο στρατιωτικό, συνήθως στρατηγό, με τον τίτλο του δουξ. Αργότερα ανεξαρτητοποιήθηκε από το Βυζάντιο ωσότου προσαρτήθηκε στο Βασίλειο της Σικελίας το 1140, είχε την πρωτεύουσα την πόλη Γκαέτα.
Byzantine and Modern Greek Studies

Το Byzantine and Modern Greek Studies ή BMGS είναι βρετανικό επιστημονικό περιοδικό αναγνωρισμένο διεθνώς, το οποίο δημοσιεύει άρθρα θεματολογίας σχετικής με τις βυζαντινές και νεοελληνικές σπουδές, πιο συγκεκριμένα, σχετικής με την γλώσσα, την λογοτεχνία, την ιστορία, καθώς και την αρχαιολογία του ελληνικού κόσμου μετά το πέρας της κλασικής περιόδου, από την Ύστερη Αρχαιότητα έως σήμερα. Παράλληλα, δημοσιεύει κριτικές πρόσφατων βιβλίων τα οποία ως θεωρούνται ως σημαντικά για το συγκεκριμένο πεδίο σπουδών. Το Κέντρο Βυζαντινών, Οθωμανικών και Νεοελληνικών Σπουδών του Πανεπιστημίου του Μπέρμιγχαμ είναι υπεύθυνο για τη δημοσίευση του συγκεκριμένου περιοδικού, δύο φορές τον χρόνο, με σημείο εκκίνησης το 1975. Παράλληλα, περιλαμβάνει άρθρα οθωμανικής ή τουρκικής ιστορίας, των οποίων η θεματολογία σχετίζεται με την κύριο τομέα δραστηριοποίησης του περιοδικού.
Ζυλιέτ Αντάμ

Η Ζυλιέτ Αντάμ (γαλλική προφορά: «Αντάν») το γένος Λαμπέρ ("Juliette Adam", n. "Lambert", 4 Οκτωβρίου 1836 – 23 Αυγούστου 1936) ήταν Γαλλίδα λογοτέχνιδα και φεμινίστρια.
Λουί Αντάμ

Ο Λουί Αντάμ ή Ζαν-Λουί Αντάμ ("Jean-Louis Adam", 3 Δεκεμβρίου 1758 – 8 Απριλίου 1848) ήταν Γάλλος συνθέτης, πιανίστας και εξαιρετικός δάσκαλος μουσικής.
Οι Ρουγκόν-Μακάρ

Οι Ρουγκόν-Μακάρ (Γαλλικά: Les Rougon-Macquart) είναι ο συλλογικός τίτλος ενός κύκλου είκοσι μυθιστορημάτων που έγραψε ο Γάλλος συγγραφέας Εμίλ Ζολά μεταξύ 1870 και 1893. Φέρει ως υπότιτλο Φυσική και κοινωνική ιστορία μιας οικογένειας υπό τη Δεύτερη Αυτοκρατορία και ακολουθεί τις ζωές των μελών των δύο αναφερόμενων στον τίτλο κλάδων μιας φανταστικής οικογένειας που έζησε κατά τη Δεύτερη Γαλλική Αυτοκρατορία (1852-1870). Είναι ένα από τα πιο εξέχοντα έργα του γαλλικού λογοτεχνικού κινήματος του νατουραλισμού.
Δημήτριος Ανδρόνικος

Ο Δημήτριος Ανδρόνικος ήταν αρχιτέκτονας, απόφοιτος του Εθνικού Μετσόβιου Πολυτεχνείου, ένας από τους πιο σημαντικούς αρχιτέκτονες της Θεσσαλονίκης του Μεσοπολέμου.
Δημοκρατικό Κόμμα «Ενότητα»

Το Δημοκρατικό Κόμμα «Ενότητα» είναι ένα κεντροαριστερό δημοκρατικό σοσιαλιστικό πολιτικό κόμμα στην Κιργιζία, που ιδεολογικά υποστηρίζει την Ευρασιατική επιλογή. Ιδρύθηκε στις 19 Αυγούστου 2005 και σήμερα έχει πάνω από 6.000 μέλη. Είναι φιλοκυβερνητικό κόμμα που υποστηρίζει τον Πρόεδρο Τζεενμπέκοφ. Από τις 10 Σεπτεμβρίου 2019 πρόεδρος του κόμματος είναι ο Μάρατ Αμανκούλοφ. 

Στις εκλογές του 2020, η «Ενότητα», που ήταν ως τότε ένα μικρό κόμμα εκτός κοινοβουλίου, σημείωσε αιφνιδιαστική άνοδο όταν κέρδισε τις 46 από τις 120 έδρες του Ανώτατου Συμβουλίου. Ωστόσο, κατόπιν διαμαρτυριών για εκλογική νοθεία, η εκλογική επιτροπή ακύρωσε τα αποτελέσματα των εκλογών και αναμένεται η προκήρυξη νέων εκλογών.
Η τέχνη για την τέχνη

«Η τέχνη για την τέχνη» (γαλλ. "l'art pour l'art") είναι ένα σύνθημα από τον 19ο αιώνα, μία φράση που διατυπώνει τη φιλοσοφία ότι η ενδογενής αξία της τέχνης, και η μόνη «αληθινή» τέχνη, είναι κάτι ανεξάρτητο από οποιαδήποτε παιδευτική, ηθική ή πολιτική χρησιμότητα ή λειτουργία. Τέτοια έργα τέχνης χαρακτηρίζονται κάποιες φορές ως «αυτοτελή» ("autotelic", από την ελληνική λέξη "αυτοτελής" = «πλήρης με τον δικό του σκοπό»).

Κατά αντιθετικό τρόπο, η φράση έχει χρησιμοποιηθεί επανειλημμένα εμπορικά. Π.χ. η απόδοσή της στη λατινική γλώσσα (ως πιο «επίσημη»), ars gratia artis εμφανίζεται ως μότο της εταιρείας θεάματος Metro-Goldwyn-Mayer, στον κύκλο γύρω από την κεφαλή του λιονταριού που βρυχάται στο λόγοτυπο των κινηματογραφικών ταινιών της.
Πατρίδα Κιργιζία

Η Πατρίδα Κιργιζία (Κιργιζικά: "Мекеним Кыргызстан", προφέρεται: "Μέκενιμ Κιργιζιστάν") είναι ένα κεντροδεξιό προοδευτικό φιλελεύθερο πολιτικό κόμμα στην Κιργιζία.
Κάρι-Αν Μος

Η Κάρι-Αν Μος ("Carrie-Anne Moss" ; 21 Αυγούστου 1967) είναι Καναδή ηθοποιός. Μετά από μικρούς ρόλους στην τηλεόραση, απέκτησε διεθνή αναγνώριση για τον ρόλο της Τρίνιτυ στην σειρά "The Matrix" (1999-2003 ; 2021). Έχει πρωταγωνιστήσει στις ταινίες "Memento" (2000), "Red Planet" (2000), "Chocolat" (2000), "Fido" (2006), "Snow Cake" (2006), "Disturbia" (2007), "Αδιανόητες πράξεις" (2010), "Silent Hill: Revelation" (2012), "Φωτιά Πάνω Από την Πομπηία" (2014). Έχει επίσης πρωταγωνιστήσει σε διάφορες τηλεοπτικές σειρές για το Netflix, σε παραγωγή της Marvel, με κυριότερη την σειρά "Τζέσικα Τζόουνς" (2015–2019).
Renault 7

Το Renault 7 (ή R7) ήταν μια 4-πορτη σεντάν εκδοχή του Renault 5 πρώτης γενιάς, που παρήχθη στην Ισπανία, μεταξύ του 1974 και του 1984, από τη γαλλική αυτοκινητοβιομηχανία Renault και συγκεκριμένα από το παρακλάδι της Renault που ονομάζεται FASA-Renault. Και τα δύο μοντέλα, ανήκαν στην τάξη των supermini αυτοκινήτων πόλης της κατηγορίας B.
Νίκολα Ραντίτσεβιτς

Ο Νίκολα Ραντίτσεβιτς (Nikola Radičević, σερβικά κυριλλικά: Никола Радичевић) (25 Απριλίου 1994, Τσάτσακ) είναι Σέρβος επαγγελματίας καλαθοσφαιριστής, ο οποίος αγωνίζεται ως πόιντ γκαρντ για την Προμηθέα Πατρών.
Μπελοπόλιανε

To Μπελοπόλιανε παλιότερα Ακαλάν είναι οικισμός της Βουλγαρίας και ανήκει στον Δήμο Ιβαΐλοβγκραντ.

Το Ακαλάν ανήκε εκκλησιαστικά στην ελληνορθόδοξη Ιερά Μητρόπολη Λιτίτσης του Οικουμενικού Πατριαρχείου. Μέχρι τον Βαλκανικό Πόλεμο, το χωριό κατοικούνταν αποκλειστικά από Έλληνες. Το 1914, μετά τον πόλεμο, ο ελληνικός πληθυσμός εγκατέλειψε το χωριό και στη θέση τους εγκαταστάθηκαν βούλγαροι πρόσφυγες από την Ανατολία. Οι Έλληνες πρόσφυγες από το Ακαλάν εγκαταστάθηκαν στο χωριό Μαυροκκλήσι Έβρου και στην πόλη του Κιλκίς.
Χάνα Άνταμς

Η Χάνα Άνταμς ("Hannah Adams", 2 Οκτωβρίου 1755 — 15 Δεκεμβρίου 1831) ήταν Αμερικανίδα συγγραφέας βιβλίων με θέματα συγκριτικής θρησκειολογίας και ιστορίας της πρώιμης περιόδου των ΗΠΑ. Υπήρξε η πρώτη γυναίκα στα χρονικά των ΗΠΑ που εργάσθηκε ως επαγγελματίας συγγραφέας. Η Χάνα ήταν μακρινή εξαδέλφη του δεύτερου Προέδρου των ΗΠΑ Τζον Άνταμς.

Η Άνταμς γεννήθηκε στο Μέντφηλντ της Μασαχουσέτης, κοντά στη Βοστώνη, και πέθανε στο Μπρούκλαϊν. Γονείς της ήταν οι Τόμας Άνταμς και Ελίζαμπεθ Κλαρκ, των οποίων η Χάνα ήταν το δεύτερο από τα 5 τέκνα. Υπήρξε μερικώς αυτοδίδακτη, καθώς ζούσε σε μια εποχή κατά την οποία μια μορφωμένη γυναίκα αποτελούσε σπάνιο φαινόμενο στη Νέα Αγγλία. Υποφέροντας με θέματα υγείας και συχνά υποχρεωμένη να καταφεύγει σε διάφορες ασχολίες για την επιβίωσή της, επεδίωξε ωστόσο με πείσμα τις μελέτες της. Ο πατέρας της, που είχει «βγάλει» το Κολέγιο Χάρβαρντ, διατηρούσε ένα μικρό κατάστημα, που πουλούσε μεταξύ άλλων και βιβλία. Επιπλέον, νοίκιαζε δωμάτια σε μερικούς φοιτητές της θεολογίας, από τους οποίους η Χάνα έμαθε ελληνικά και λατινικά, τα οποία αργότερα θα δίδασκε με τη σειρά της σε άλλους.

Το πρώτο έργο της Άνταμς, το "A View of Religions", δημοσιεύθηκε το 1784 και σε δεύτερη επαυξημένη έκδοση το 1791. Τα χρήματα που της προσπόρισε αυτό το βιβλίο, όχι μόνο την έφεραν σε μια άνετη οικονομική κατάσταση, αλλά ξεπλήρωσαν και τα χρέη της, που είχαν συσσωρευθεί κατά την ασθένεια της ίδιας και της αδελφής της. Το 1799 δημοσίευσε το βιβλίο "Συνοπτική ιστορία της Νέας Αγγλίας" ("A Summary History of New-England"). Ωστόσο, συλλέγοντας υλικό για το έργο αυτό από παλιά χειρόγραφα, έβλαψε σοβαρά την όρασή της, σε σημείο που χρειάσθηκε να πληρώσει γραφιά για να ετοιμάσει το πρωτότυπο για το τυπογραφείο. Το πλέον «δουλεμένο» έργο της υπήρξε ωστόσο η "Ιστορία των Εβραίων" (1812), που εξετάζει τη χρονική περίοδο μετά την καταστροφή της Ιερουσαλήμ και ανατυπώθηκε το 1818 στο Λονδίνο. Ηλικιωμένη πλέον, έγραψε το "Letters on the Gospels" (1824) και άρχισε να γράφει μια αυτοβιογραφία ("A Memoir of Miss Hannah Adams"), η οποία εκδόθηκε μόνο μετά τον θάνατό της σε ηλικία 76 ετών. Εξαιτίας ίσως της ασθενικής της κράσεως, δεν παντρεύτηκε ποτέ.
Αντώνιος Μοιρισκλάβος

Ο Αντώνιος Μοιρισκλάβος (Λευκίμμη, Κέρκυρας, 1913 – Αθήνα, 17 Αυγούστου 2020) ήταν Έλληνας αξιωματικός, ο τελευταίος εν ζωή από όλη τη σειρά της εποχής του.
Απόφοιτος της Σχολής Ευελπίδων (1938) ως ανθυπολοχαγός Μηχανικού, ακολούθως εκπαιδεύτηκε στις Διαβιβάσεις. Πήρε μέρος στον Β’ Παγκόσμιο Πόλεμο και για τη συμμετοχή του τιμήθηκε δύο φορές με απονομή Πολεμικού Σταυρού.
Φοίτησε στην Αρχιτεκτονική Σχολή του Ε.Μ.Π. κατά τη διάρκεια της κατοχής, ενώ το 1946 εντάχθηκε από τους πρώτους στο νέο-ιδρυθέν τότε Σώμα των Διαβιβάσεων. Κατά τον εορτασμό, μάλιστα, για την επέτειο συμπλήρωσης 70 χρόνων του Σώματος, το 2016 ο Μοιρισκλάβος ήταν παρών σε ηλικία 103 ετών και απεύθυνε χαιρετισμό.
Μετεκπαιδεύτηκε στις ΗΠΑ, ενώ χρημάτισε, προηγουμένως, διοικητής διαβιβάσεων αεροπορικής υποστήριξης του Γ΄Σώματος Στρατού (1947 – 1949). Μετά την αποστρατεία του (1966) δίδαξε ως καθηγητής σε διάφορες Τεχνικές Σχολές. Έως και τις τελευταίες ημέρες της ζωής του αρθρογραφούσε για στρατιωτικά, ιστορικά και πολιτικά θέματα σε διάφορα έντυπα.
Ντελρόι Τζέιμς

Ο Ντελρόι Τζέιμς (αγγλικά: "Delroy James") (4 Ιουνίου 1987) είναι Γουιανέζος, πολιτογραφημένος Αμερικανός, επαγγελματίας καλαθοσφαιριστής, ο οποίος αγωνίζεται ως πάουερ φόργουορντ.
Ροζαλία φον Ράουχ

Η Ροζαλία φον Ράουχ ("Rosalie von Rauch", γεννημένη ως Ροζαλία Βιλελμίνη Ιωάννα "Rosalie Wilhelmina Johanna", 29 Αυγούστου 1820 - 5 Μαρτίου 1879) ήταν Γερμανίδα ευγενής και η μοργανατική σύζυγος του Πρίγκιπα Αλβέρτου της Πρωσίας.
RV MTA Oruç Reis

Το RV MTA Oruç Reis είναι τουρκικό ερευνητικό σκάφος. Ανήκει στην Γενική Διεύθυνση Μεταλλευτικών Ερευνών και Εξερεύνησης με έδρα την Άγκυρα. Υπεύθυνο για την λειτουργία του είναι η Διεύθυνση Γεωφυσικής. Διεξάγει υποθαλάσσια γεωφυσική εξερεύνηση σε ρηχά νερά.
Το Ανθρώπινο κτήνος

Το Ανθρώπινο κτήνος (Γαλλικά: La Bête humaine) είναι μυθιστόρημα του Γάλλου συγγραφέα Εμίλ Ζολά που δημοσιεύθηκε το 1890, το δέκατο έβδομο στον εικοσάτομο μυθιστορηματικό κύκλο του "Οι Ρουγκόν-Μακάρ".

Το έργο βασίζεται στον κόσμο των σιδηροδρόμων μεταξύ Παρισιού και Χάβρης τον 19ο αιώνα και είναι ένα τεράστιο ψυχολογικό θρίλερ.
Θηρεσία Έλσλερ

Η Θηρεσία Έλσλερ ("Therese Elssler", 5 Απριλίου 1808 - 19 Νοεμβρίου 1878) ήταν Αυστριακή χορεύτρια μπαλέτου και η μοργανατική σύζυγος του Πρίγκιπα Αδαλβέρτου της Πρωσίας.
Μάντλεν Κάρολ

Η Μάντλεν Κάρολ (γεννημένη Edith Madeleine Carroll, γνωστή ως «"Βασίλισσα του Βρετανικού Κινηματογράφου"», Δυτικό Μπρόμγουϊτς, Staffordshire, West Midlands, Ηνωμένο Βασίλειο, 26 Φεβρουαρίου 1906 – Marbella, Ισπανία, 2 Οκτωβρίου 1987) ήταν Αγγλίδα ηθοποιός του θεάτρου, του κινηματογράφου και του ραδιοφώνου. Γνωστή για τις ερμηνείες της σε Βρετανία και ΗΠΑ, τις δεκαετίες του ’30 και του ‘40. Στο απόγειο της καλλιτεχνικής της διαδρομής, το 1938, όταν είχε πια καθιερωθεί και ως σύμβολο του sex, ήταν η πλέον ακριβοπληρωμένη ερμηνεύτρια ρόλων, παγκοσμίως. Η πλέον αξιοσημείωτη εμφάνισή της στο σινεμά που της χάρισε διεθνή αναγνώριση, ήταν στην ταινία του Άλφρεντ Χίτσκοκ (του οποίου υπήρξε αγαπημένη ηθοποιός, μαζί με τη Γκρέις Κέλι και την Κιμ Νόβακ), «Τα 39 Σκαλοπάτια» (1935), όπου εμφανίστηκε στο πλάι του συναδέλφου της, Ρόμπερτ Ντόνατ. Ωστόσο η καριέρα της τερματίσθηκε πρόωρα, κατόπιν δικής της επιλογής, αφού, λόγω θανάτου της αδελφής της, Μαργαρίτας, κατά τη διάρκεια βομβαρδισμών του Λονδίνου, το 1940 -1941 από τη ναζιστική αεροπορία αποφάσισε, σταδιακά, να αποτραβηχτεί από τη σκηνή και να αφοσιωθεί στην παροχή συνδρομής σε θύματα του πολέμου.
Ρήγμα του Αγίου Ανδρέα

thumb|250px|Αεροφωτογραφία του ρήγματος της πεδιάδα Καρίζο, Καλιφόρνια.
thumb|250px|Τα βέλη δείχνουν τη σχετική κίνηση των δύο πλακών.
Το Ρήγμα του Αγίου Ανδρέα ή Σαν Αντρέας είναι ηπειρωτικό ρήγμα μετατόπισης που εκτείνεται για περίπου 1.200 χιλιόμετρα κατά μήκος της Καλιφόρνιας. Σχηματίζει το τεκτονικό όριο μεταξύ της πλάκας του Ειρηνικού και της πλάκας της Βόρειας Αμερικής και η κίνησή του είναι οριζόντια. Το ρήγμα χωρίζεται σε τρία τμήματα, το καθένα με διαφορετικά χαρακτηριστικά και διαφορετικό βαθμό κινδύνου σεισμού. Ο ρυθμός ολίσθησης κατά μήκος του ρήγματος κυμαίνεται σε 20 με 35 χιλιοστά ανά έτος.

Το ρήγμα εντοπίστηκε το 1895 από τον καθηγητή Άντριου Λώσον του Πανεπιστήμιου στο Μπέκλεϊ, ο οποίος ανακάλυψε τη βόρεια ζώνη. Συχνά περιγράφεται ότι πήρε το όνομά του από τη λίμνη Σαν Αντρέας, ένα μικρό υδάτινο σώμα που σχηματίστηκε σε μια κοιλάδα μεταξύ των δύο πλακών. Ωστόσο, σύμφωνα με μερικές από τις αναφορές του από το 1895 και το 1908, ο Λώσον το ονόμασε πραγματικά από τη γύρω κοιλάδα του Σαν Αντρέας. Μετά τον σεισμό του Σαν Φρανσίσκο το 1906, ο Λόσον κατέληξε στο συμπέρασμα ότι το ρήγμα επεκτάθηκε μέχρι τη νότια Καλιφόρνια.

Το 1953, ο γεωλόγος Τόμας Ντίμπλι κατέληξε στο συμπέρασμα ότι εκατοντάδες μίλια πλευρικής κίνησης θα μπορούσαν να προκύψουν κατά μήκος του ρήγματος. Ένα πρόγραμμα που ονομάζεται Εν τω βάθει Παρατηρητήριο του Ρήγματος του Αγίου Ανδρέα (San Andreas Fault Observatory at Depth - SAFOD) κοντά στο Πάρκφιλντ, Μοντερέι, γεωτρήθηκε διαμέσω του ρήγματος κατά την περίοδο 2004-2007 για τη συλλογή υλικού και την πραγματοποίηση φυσικών και χημικών παρατηρήσεων για την καλύτερη κατανόηση της συμπεριφοράς του ρήγματος.
Λουκάπα

Η Λουκάπα () είναι πόλη, με πληθυσμό 110.000 κατοίκους (απογραφή 2014) και δήμος με πληθυσμό 154.305 κατοίκους (απογραφή 2014), στην ανατολική Ανγκόλα. Η Λουκάπα είναι η πρώην πρωτεύουσα της επαρχίας Λούντα Νόρτε.

Μέχρι την απογραφή του 2014, ο πληθυσμός της πόλης ήταν δύσκολο να εκτιμηθεί τα τελευταία 15 χρόνια λόγω εσωτερικών εκτοπισμών που προκλήθηκαν από τον εμφύλιο πόλεμο και την επακόλουθη επανεγκατάσταση.

Η κύρια βιομηχανία στην πόλη είναι η μεταλλευτική και αρκετές χιλιάδες κάτοικοι απασχολούνται στο συνεταιριστικό όμιλο εξόρυξης που συγκροτήθηκε από την SML και την ITM Mining. Υπάρχει επίσης μια τρίτη εταιρεία που έχει μικρό μερίδιο στη δραστηριότητα των εξορύξεων.
Βασιλική Ακαδημία Τεχνών και Επιστημών της Ολλανδίας

thumb|right|255px|Το μέγαρο Trippenhuis, έδρα της Ακαδημίας
Η Βασιλική Ακαδημία Τεχνών και Επιστημών της Ολλανδίας (ολλανδ. "Koninklijke Nederlandse Akademie van Wetenschappen", συντομογραφικώς KNAW) είναι οργανισμός με αποστολή την προαγωγή της επιστήμης και των γραμμάτων στην Ολλανδία. Η έδρα της Ακαδημίας είναι το μέγαρο "Trippenhuis" στο Άμστερνταμ.

Εκτός από τις διάφορες συμβουλευτικές και διοικητικές λειτουργίες της, η Ακαδημία διαθέτει ερευνητικά ινστιτούτα και απονέμει πολλά βραβεία, όπως το Μετάλλιο Λόρεντς στη θεωρητική φυσική, το Βραβείο Hendrik Muller για τις επιστήμες της συμπεριφοράς και της κοινωνίας, και τα Βραβεία Heineken.
Αρχέβιος

μικρογραφία|
Νόμισμα του Αρχεβίου.Εμπρόσθια όψη: Ο βασιλιάς Αρχέβιος με "διάδημα" (ταινία νικητή αθλητή) στο κεφάλι. Επιγραφή: ΒΑΣΙΛΕΩΣ ΔΙΚΑΙΟΥ ΝΙΚΗΦΟΡΟΥ ΑΡΧΕΒΙΟΥΟπίσθια όψη: Ο [[Δίας (μυθολογία)|Δίας]], με επιγραφή στη γλώσσα Καρόσθι: MAHARAJASA DHRAMIKASA JAYADHARASA ARKHEBIYASA, δηλ. ο βασιλιάς ο Δίκαιος ([[Ντάρμα]]), ο Νικηφόρος Αρχέβιος.
Νόμισμα του Αρχεβίου.Εμπρόσθια όψη: Ο βασιλιάς Αρχέβιος με κράνος, κρατώντας ένα δόρυ. Επιγραφή: ΒΑΣΙΛΕΩΣ ΔΙΚΑΙΟΥ ΝΙΚΗΦΟΡΟΥ ΑΡΧΕΒΙΟΥ</br>Οπίσθια όψη: [[Δίας (μυθολογία)|Δίας]], με επιγραφή σε γλώσσα Καρόσθι: MAHARAJASA DHRAMIKASA JAYADHARASA ARKHEBIYASA, δηλ. ο βασιλιάς ο Δίκαιος (Ντάρμα), ο Νικηφόρος Αρχέβιος.
μικρογραφία|300x300εσ|Νόμισμα του Αρχεβίου με ελέφαντα και γλαύκα.

Ο Αρχέβιος ο "Δίκαιος και Νικηφόρος" (παλαιότερα διαβαζόταν ως "Αρχέλιος" ) ήταν Ινδο-Έλληνας βασιλιάς, που κυβερνούσε την περιοχή της Τάξιλα. Ο νομισματολόγος Όσμουντ Μποπεαράχτσι τον χρονολογεί στο π. 90–80 π.Χ., και ο R.C. Senior περίπου την ίδια περίοδο. Ήταν ίσως ένας από τους τελευταίους Ινδο-Έλληνες βασιλείς, πριν ο Μάουες βασιλιάς των Saka κατακτήσει την Τάξιλα και σύγχρονος του Ερμαίου των Παροπαμισάδων στα δυτικά. Μπορεί να ήταν συγγενής του Ηλιολή Β΄, ο οποίος χρησιμοποίησε την ίδια αντίστροφη όψη στα νομίσματά του και επίσης τον ίδιο τίτλο του "Δίκαιου".
Ιερά Μητρόπολις Σικάγου

Η Ιερά Μητρόπολις Σικάγου είναι μια εκκλησιαστική από τις Μητροπόλεις Ελληνικής Ορθόδοξης Ιεράς Αρχιεπισκοπής Αμερικής, του Οικουμενικού Πατριαρχείου Κωνσταντινουπόλεως.

Έδρα της Μητρόπολης είναι η πόλη του Σικάγου. 

Η Μητρόπολη αποτελείται από 58 ενορίες και δύο μοναστήρια στο Ιλινόις, την Αϊόβα, τη Μινεσότα και το Ουισκόνσιν, καθώς και τη βόρεια Ιντιάνα και το νοτιοανατολικό Μιζούρι.
Ζαφείρης Μελάς

| associated_acts = 
| website = 

Ο Ζαφείρης Μελάς (Ξάνθη, 13 Οκτωβρίου 1952) είναι Έλληνας σύγχρονος λαϊκός τραγουδιστής. Κατά τη διάρκεια της μακρόχρονης καριέρας του, έκανε συνεργασίες με πολλούς άλλους διάσημους Έλληνες τραγουδιστές, συμπεριλαμβανομένων των Μανώλη Αγγελόπουλο, Βασίλη Καρρά και Γιάννη Πάριο.
Τσακ Γκράσλεϊ

Ο Τσαρλς «Τσακ» Έρνεστ Γκράσλεϊ (αγγλ. "Charles "Chuck" Ernest Grassley", 17 Σεπτεμβρίου 1933), είναι Αμερικανός πολιτικός, ο οποίος υπηρετεί ως Γερουσιαστής των Ηνωμένων Πολιτειών για την Άϊοβα, από το 1981. Είναι μέλος του Ρεπουμπλικανικού Κόμματος. 

Από το 2021, είναι επίτιμος Αναπληρωτής Πρόεδρος της Γερουσίας. Από το 2019, έως το 2021, ήταν Αναπληρωτής Πρόεδρος της Γερουσίας. Ο Τσακ Γκράσλεϊ, διατελεί την έβδομη θητεία του ως Γερουσιαστής, εκλεγμένος πρώτη φορά το 1980.
Το Χρήμα

Το Χρήμα (Γαλλικά: L'Argent) είναι μυθιστόρημα του Γάλλου συγγραφέα Εμίλ Ζολά που δημοσιεύθηκε το 1891, το δέκατο όγδοο στον εικοσάτομο μυθιστορηματικό κύκλο "Οι Ρουγκόν-Μακάρ". Πριν δημοσιευθεί, κυκλοφόρησε σε συνέχειες στο περιοδικό "Gil Blas" από τον Νοέμβριο του 1890.

Το μυθιστόρημα επικεντρώνεται στον οικονομικό κόσμο της Δεύτερης Γαλλικής Αυτοκρατορίας, τη διαφθορά στο Χρηματιστήριο του Παρισιού και τη δράση του φανταστικού χαρακτήρα του Αριστίντ Σακάρ. Η πρόθεση του Ζολά ήταν να καταδείξει τα ολέθρια αποτελέσματα της κερδοσκοπίας και της δόλιας προώθησης εταιρειών, την ένοχη αμέλεια των διευθυντικών στελεχών και την ανικανότητα των οικονομικών νόμων της εποχής.
Αγιούμπ Ογκάντα

Ο Job Seda (1956 - 1 Φεβρουαρίου 2019), γνωστός ως Αγιούμπ Ογκάντα η Ayub Ogada, ήταν τραγουδιστής της Κένυας. Ήταν ένας τραγουδιστής που προτιμούσε το νιατίτι (μια οκταχορδής λύρα με την προέλευσή του που πιστώθηκε στους Λουο, μια φυλή στη Νυάνζα της Κένυας) ως το χαρακτηριστικό του όργανο. Η μουσική του είναι γνωστό ότι έχει μια μια φυσική αίσθηση, έχοντας τραγούδια πουλιών, καλεσματα ζώων και τους ήχους των παιδιών που παίζουν στο παρασκήνιο.

Ο Αγιούμπ Ογκάντα ήταν επίσης ηθοποιός που έπαιξε σημαντικούς ρόλους σε ταινίες όπως το βραβευμένο με Όσκαρ "Πέρα από την Αφρική" (1985) και το "Kitchen Toto" (1987).
Σωτήρης Συλαϊδόπουλος

Ο Σωτήρης Συλαϊδόπουλος (Κως, 8 Φεβρουαρίου 1979) είναι Έλληνας επαγγελματίας προπονητής ποδοσφαίρου και πρώην ποδοσφαιριστής που αγωνιζόταν ως μέσος. Είναι ο νυν επικεφαλής προπονητής της ομάδας Κ19 και πρώην προπονητής της κανονικής ομάδας του Παναθηναϊκού.
Κοντόμο νο χι

Κοντόμο νο χι (こどもの日) ή Ημέρα των παιδιών (Kodomo no Hi) είναι μία ιαπωνική γιορτή, που λαμβάνει χώρα στις 5 Μαΐου κάθε έτος στο τέλος των εορτασμών της Χρυσής Εβδομάδας. Παλιότερα ονομαζόταν Ημέρα των Αγοριών (端午の節句) (Tango-no-Sekku ή Tango Matsuri). Είναι επίσημη αργία στην Ιαπωνία. Ορίστηκε ως εθνική εορτή από την ιαπωνική κυβέρνηση το 1948, οπότε και μετονομάστηκε σε Ημέρα των παιδιών (κοντόμο νο χι). Η ημέρα αυτή είναι αφιερωμένη στις προσωπικότητες των παιδιών και στην ατομική τους ευτυχία και πρόοδο. Η ημέρα των Αγοριών αρχικά γιορταζόταν κατά αντιδιαστολή προς τη γιορτή των Κοριτσιών (Hinamatsuri, χίνα ματσούρι), που γιορτάζεται κάθε χρόνο στις 3 Μαρτίου. Μετά το 1948 Η Ημέρα των Παιδιών είναι αφιερωμένη και στα αγόρια και στα κορίτσια.
Νίκολαους Μάγιερ Λάντρουτ

Ο Νίκολαους Μάγιερ Λάντρουτ (γερμ. "Nikolaus Meyer-Landrut" γεν. 1960) είναι Γερμανός διπλωμάτης. Διετελεί πρέσβης της Ευρωπαϊκής Ένωσης στην Τουρκία από τον Σεπτέμβριο του 2020, ενώ πριν από αυτό, ήταν Πρέσβης της Ομοσπονδιακής Δημοκρατίας της Γερμανίας στη Γαλλία από τον Ιούλιο του 2015 έως τον Αύγουστο του 2020. Είναι ο εμπνευστής της γερμανικής πολιτικής της Γερμανίας προς την Τουρκία.
Χισέν Χαμπρέ

Ο Χισέν Χαμπρέ (Hissene Habre, γνωστός και σαν «Πινοσέτ της Αφρικής», γεν. Faya-Largeau, Γαλλική αποικιακή Αφρική, 13 Αυγούστου 1942) είναι πρώην πολιτικός, δικτάτορας του Τσαντ. Υπηρέτησε ως πρόεδρος της χώρας του κατά τα έτη 1982 – 1990, οπότε καθαιρέθηκε και προηγούμενα, σαν πρωθυπουργός της από τον Αύγουστο του 1978 έως το Μάρτιο του 1979.
Ο Χαμπρέ αν ελίχθηκε και κατέλαβε την εξουσία πραξικοπηματικά, χάρις στην οικονομική συνδρομή της Γαλλίας και τον ΗΠΑ, που, επιπλέον, τον ενίσχυσαν στρατιωτικά χορηγώντας του όπλα αλλά και εκπαιδευτές. Έχοντας καταφύγει, μετά την ανατροπή του, το 1990, στη Σενεγάλη, συνελήφθη εκεί, όπου του αποδόθηκαν κατηγορίες για καταπάτηση ανθρωπίνων δικαιωμάτων, βιασμούς, σεξουαλική καταπίεση και εντολές για δολοφονία 40.000 ανθρώπων. Το δικαστήριο του επέβαλε την ποινή της ισόβιας κάθειρξης και η περίπτωσή του είναι η μοναδική για επικεφαλής κράτους, ο οποίος καταδικάστηκε για τα παραπάνω αδικήματα από άλλη χώρα.
GlaxoSmithKline

Η GlaxoSmithKline plc (GSK) είναι βρετανική πολυεθνική φαρμακευτική εταιρεία με έδρα το Μπρέντφορντ της Αγγλίας. Ιδρύθηκε το 2000 με τη συγχώνευση των Glaxo Wellcome και SmithKline Beecham. Η GSK ήταν η έκτη μεγαλύτερη φαρμακευτική εταιρεία στον κόσμο σύμφωνα με στοιχεία του Φορμπς για το 2019, μετά την Pfizer, τη Novartis, τη Roche, την Sanofi και τη Merck &amp; Co. Η GSK είναι η δέκατη μεγαλύτερη φαρμακευτική εταιρεία και η 296η μεγαλύτερη εταιρεία σύμφωνα με το Fortune Global 500, κατατασόμενη πίσω από άλλες φαρμακευτικές εταιρείες, συμπεριλαμβανομένων των China Resources, Johnson & Johnson, Roche, Sinopharm, Pfizer, Novartis, Bayer, Merck και Sanofi. 

Η εταιρεία είναι εισηγμένη στο Χρηματιστήριο του Λονδίνου και είναι συστατικό του Δείκτη FTSE 100. Τον Αύγουστο του 2016 είχε κεφαλαιοποίηση αγοράς ύψους 81 δισεκατομμυρίων λιρών (περίπου 95 δισεκατομμυρίων ευρώ), όντας η τέταρτη μεγαλύτερη εισηγμένη εταιρεία του Χρηματιστηρίου του Λονδίνου ανά κεφαλαιοποίηση αγοράς. Είναι εισηγμένη και στο Χρηματιστήριο της Νέας Υόρκης.

Η εταιρεία ανέπτυξε το πρώτο εμβόλιο κατά της ελονοσίας, το RTS, S το οποίο εγκρίθηκε στην Ευρώπη τον Ιούλιο του 2015. Διάφορα προϊόντα που έχουν αναπτυχθεί στα εργαστήρια της GSK περιλαμβάνονται στον κατάλογο βασικών φαρμάκων του Παγκόσμιου Οργανισμού Υγείας, όπως είναι η αμοξικιλλίνη, η μερκαπτοπουρίνη, η πυριμεθαμίνη και η ζιδοβουδίνη . 

Το 2012, η GSK ομολόγησε την ενοχή της για τα αδικήματα της προώθησης φαρμάκων για μη εγκεκριμένες χρήσεις, της παράλειψη αναφοράς δεδομένων ασφαλείας και της καταβολής μίζας σε γιατρούς στις Ηνωμένες Πολιτείες. Συμφωνήθηκε να καταβληθεί ένας διακανονισμός 3 διεκατομμυρίων δολαρίων από την εταιρεία. Ήταν η μεγαλύτερη περίπτωση απάτης στο τομέα της υγείας στις ΗΠΑ και ο μεγαλύτερος διακανονισμός από μια φαρμακευτική εταιρεία.
La Complainte du partisan

Το "La Complainte du partisan" είναι ένα γαλλικό αντιφασιστικό τραγούδι για τη Γαλλική Αντίσταση κατά τη διάρκεια του Δευτέρου Παγκοσμίου Πολέμου. Το κομμάτι γράφτηκε το 1943, από τη γεννημένη στη Ρωσία, Γαλλίδα καλλιτέχνιδα Αννά Μαρλύ, με στίχους του Εμμανουέλ ντ'Αστιέρ ντε λα Βιγκερί, ηγετική φιγούρα της Αντίστασης. Το κομμάτι έγινε παγκοσμίως γνωστό υπό τον τίτλο "The Partisan". Η Μαρλύ το ερμήνευσε στο BBC, μαζί με άλλα τραγούδια, τα οποία ενέπνευσαν τους αντιστασιακούς. Πολλοί Γάλλοι μουσικοί διασκεύασαν το κομμάτι με το πέρας των χρόνων. 

Μία από τις διασημότερες διασκευές του κομματιού κι αυτή που το έκανε περισσότερο γνωστό ήταν αυτή του Λέοναρντ Κόεν, το 1969, ο οποίος βασίστηκε επάνω σε προηγούμενη διασκευή, του Χάι Ζάρετ, και το συμπεριέλαβε στον δίσκο του "Songs for a Room". Με τη διασκευή του αυτή ο Κόεν, έφερε στο προσκήνιο ξανά το κομμάτι, οπότε ξεκίνησε και η λανθασμένη άποψη ότι ο ίδιος το έγραψε. Το 1972, διασκευάστηκε κι από τον Τζόαν Μπαέζ, η οποία το συμπεριέλαβε στον δίσκο της "Come from the Shadows".
Λότε Λένια

Η Λότε Λένια (γεννημένη ως "Karoline Wilhelmine Charlotte Blamauer", 18 Οκτωβρίου 1898 - 27 Νοεμβρίου 1981) ήταν Αυστριακο-αμερικανίδα τραγουδίστρια, περφόρμερ και ηθοποιός, που έζησε για χρόνια στις Ηνωμένες Πολιτείες. Στον γερμανόφωνο και κλασικό κόσμο της μουσικής είναι γνωστή ιδιαίτερα για τις ερμηνείες της στα τραγούδια του πρώτου συζύγου της, Κουρτ Βάιλ. Στον κινηματογράφο αγγλικής γλώσσας, προτάθηκε για Όσκαρ για τον ρόλο της ως αριστοκράτισσα στην "Ρωμαϊκή Άνοιξη της κυρίας Stone" (1961). Έπαιξε επίσης την δολοφονική και σαδιστική Rosa Klebb στην ταινία James Bond "From Russia with Love" (1963).
Game Freak

Η Game Freak Co., Ltd. είναι μία ιαπωνική εταιρεία ανάπτυξης βιντεοπαιχνιδιών, που περισσότερο είναι γνωστή για τη δουλειά της στη σειρά "Pokémon", της Nintendo.
Light of the Seven

To "Light of the Seven" είναι ένα ορχηστρικό τραγούδι για πιάνο του 2016, σε σύνθεση Ραμίν Τζάβαντι. Το κομμάτι συμπεριλήφθηκε στο soundtrack της τηλεοπτικής σειράς του HBO, "Game of Thrones", το οποίο για πρώτη φορά παρουσιάστηκε στο φινάλε επεισόδιο της έκτης σεζόν. Το εν λόγω κομμάτι είναι το πρώτο που γράφτηκε σε πιάνο και ακούστηκε στο "Game of Thrones". Επίσης, υπήρξε υποψήφιο από τον International Film Music Critics Association, στην κατηγορία Καλύτερης Μουσικής της Χρονιάς για Ταινία. 

Το κομμάτι έχει περίπου διάρκεια δέκα λεπτών. Αρχικά, ο Τζαβάντι το συνέθεσε σε φόρμα πασσακάλια. Το κομμάτι έλαβε επίσης και θετικές κριτικές, αφού προσέφερε και στο ίδιο το επεισόδιο μία άλλη αίσθηση. Το κομμάτι εμφανίστηκε ελαφρώς παραλλαγμένο και στo trailer της επόμενης σεζόν (έβδομη). Το 2017, ο Τζαβάντι, το ερμήνευσε και ζωντανά, στο τουρ "Game of Thrones Live Concert Experience". Σε ηλεκτρονική μορφή το κομμάτι κατάφερε να μπει και σε δύο charts: στα γαλλικά "SNEP" και στα ουγγρικά "Single Top 40", καταλαμβάνοντας τη 32η και 9η θέση αντίστοιχα.
Ντόμινικ Κάλβερτ-Λιούιν

Ο Ντόμινικ Κάλβερτ-Λιούιν ("Dominic Calvert-Lewin", 16 Μαρτίου 1997) είναι Άγγλος ποδοσφαιριστής ο οποίος αγωνίζεται ως επιθετικός για λογαριασμό της Έβερτον και της εθνικής ομάδας της Αγγλίας.

Ο Κάλβερτ-Λιούιν ξεκίνησε την καριέρα του από την Σέφιλντ Γιουνάιτεντ και ξεκίνησε την καριέρα του ως δανεικός στη Στέιλιμπριτζ Σέλτικ τον Δεκέμβριο του 2014. Το πρώτο μισό της σαιζόν 2015-16 το πέρασε δανεικός στη Νορθάμπτον Τάουν στη Λιγκ 2 και τον Αύγουστο του 2016 αποκτήθηκε από την Έβερτον για 1,5 εκατομμύριο λίρες. Τις 2 Σεπτεμβρίου 2019 συμπλήρωσε 100 αγώνες με την Έβερτον. Τις 6 Μαρτίου 2020, όταν είχε σημειώσει 15 γκολ σε 31 αγώνες στη σαιζόν υπέγραψε νέο συμβόλαιο με την Έβερτον. Κατά την έναρξη της επόμενης σαιζόν σημείωσε δύο χατ-τρικ το Σεπτέμβριο και ανακηρύχθηκε παίκτης του μήνα.

Ο Κάλβερτ-Λιούιν ήταν μέλος της εθνικής Αγγλίας Κ-20 η οποία κατέκτησε το παγκόσμιο κύπελλο 2017, σκοράροντας στον τελικό. Πραγματοποίησε το ντεμπούτο του με την εθνική αντρών τον Οκτώβριο του 2020 σε φιλικό αγώνα εναντίον της Ουαλίας, σκοράροντας μάλιστα.
Αρειανική διαμάχη

Η Αρειανική διαμάχη ήταν μια σειρά χριστιανικών θεολογικών διαφορών που προέκυψαν μεταξύ του Άρειου και του Αθανασίου της Αλεξάνδρειας, δύο χριστιανών θεολόγων από την Αλεξάνδρεια της Αιγύπτου. Οι σημαντικότερες από αυτές τις αντιπαραθέσεις αφορούσαν την ουσιαστική σχέση μεταξύ του Θεού Πατέρα και του Θεού Υιού.

Οι διαιρέσεις που δημιουργήθηκαν από τις διαμάχες ήταν μια ειρωνική συνέπεια των προσπαθειών του αυτοκράτορα Κωνσταντίνου να ενώσει τον Χριστιανισμό και να δημιουργήσει μια ενιαία, κατ 'ανάγκη εγκεκριμένη εκδοχή της πίστης κατά τη διάρκεια της βασιλείας του. Αυτές οι διαφωνίες χώρισαν την Εκκλησία σε δύο αντιτιθέμενες θεολογικές φατρίες για πάνω από 55 χρόνια, από την εποχή πριν από την Πρώτη Σύνοδο της Νίκαιας το 325 έως και μετά την Β' Οικουμενική Σύνοδο το 381. Δεν υπήρχε επίσημο ψήφισμα ή επίσημο σχίσμα, αν και η Τριαδική παράταξη τελικά κέρδισε το πάνω χέρι στην αυτοκρατορική Εκκλησία. Εκτός της Ρωμαϊκής Αυτοκρατορίας αυτή η φατρία δεν είχε άμεσα τόση επιρροή. Ο Αρειανισμός συνέχισε να κηρύττεται εντός και εκτός της Αυτοκρατορίας για κάποιο χρονικό διάστημα (χωρίς την ευλογία της Αυτοκρατορίας), αλλά τελικά εξουδετερώθηκε. Η σύγχρονη Ρωμαιοκαθολική Εκκλησία και η Ανατολική Ορθόδοξη Εκκλησία, καθώς και οι περισσότερες σύγχρονες χριστιανικές αιρέσεις, ακολούθησαν γενικά την Τριαδική διατύπωση, αν και η καθεμία έχει τη δική της συγκεκριμένη θεολογία επί του θέματος.
Μιγιό

Το Μιγιό (γαλλικά: "Millau") είναι γαλλική κοινότητα που ανήκει στο νομό Αβερόν, στη διοικητική περιοχή της Οξιτανίας. Το δημωνύμιό του στα γαλλικά είναι "Millavois" (θηλυκό: "Millavoise").
Γουίλιαμ Τέιλορ Άνταμς

Ο Γουίλιαμ Τέιλορ Άνταμς ("William Taylor Adams", 30 Ιουλίου 1822 – 27 Μαρτίου 1897), γνωστός περισσότερο με το λογοτεχνικό ψευδώνυμο Όλιβερ Όπτικ ("Oliver Optic"), ήταν Αμερικανός συγγραφέας, δάσκαλος και βουλευτής στην τοπική βουλή των αντιπροσώπων της Μασαχουσέτης.
Γουίλιαμ Άνταμς

Ο Γουίλιαμ Άνταμς ("William Adams", 24 Σεπτεμβρίου 1564 – 16 Μαΐου 1620), γνωστός στην ιαπωνική ως Μιούρα Αντζίν (三浦按針), δηλαδή «ο πλοηγός της Μιούρα», ήταν ο πρώτος Άγγλος στην ιστορία που έφθασε στην Ιαπωνία. Ο Άνταμς ήταν τότε πλοηγός σε έναν εμπορικό στολίσκο Ολλανδών της μετέπειτα Ολλανδικής Εταιρείας Ανατολικών Ινδιών σε ταξίδι στον Ειρηνικό Ωκεανό. Μετά από περιπέτειες, μόνο το ένα πλοίο έφθασε σε κακή κατάσταση στην Ιαπωνία, όπου δεν επιτράπηκε στον Άνταμς να φύγει από τη χώρα. Τελικώς ο Άνταμς έγινε (μαζί με έναν από τους Ολλανδούς συνταξιδιώτες του), ένας από τους πρώτους ξένους σαμουράι στην ιαπωνική ιστορία, εγκαταστάθηκε στην Ιαπωνία μέχρι τον θάνατό του και πραγματοποίησε τέσσερα εξερευνητικά και εμπορικά ταξίδια για λογαριασμό των Ιαπώνων στη νοτιοανατολική Ασία. Υπήρξε ένας από τους ξένους που άσκησαν τη μεγαλύτερη επίδραση στην Ιαπωνία μέχρι τον 18ο αιώνα. Αρκετά από τη ζωή του εκεί είναι γνωστά από μερικές ιδιόμορφες επιστολές του ως μοναδική πηγή.
Χένρυ Κάρτερ Άνταμς

Ο Χένρυ Κάρτερ Άνταμς ("Henry Carter Adams", 31 Δεκεμβρίου 1851 – 11 Αυγούστου 1921) ήταν οικονομολόγος από τις ΗΠΑ, καθηγητής της Πολιτικής Οικονομίας στο Πανεπιστήμιο του Μίσιγκαν.
Χένρυ Άνταμς

Ο Χένρυ Μπρουκς Άνταμς ("Henry Brooks Adams", 16 Φεβρουαρίου 1838 – 27 Μαρτίου 1918) ήταν Αμερικανός ιστορικός, μέλος της πολιτικής οικογένειας των Άνταμς, που έδωσε δύο Προέδρους των ΗΠΑ. Συγκεκριμένα, προπάππους του ήταν ο δεύτερος στην ιστορία Πρόεδρος Τζον Άνταμς και παππούς του ο Πρόεδρος Τζον Κουίνσι Άνταμς.

Ο Χένρυ γεννήθηκε στη Βοστώνη και ως νεαρός απόφοιτος του Πανεπιστημίου Χάρβαρντ εκτελούσε χρέη γραμματέα του πατέρα του, του Τσαρλς Φράνσις Άνταμς, πρέσβυ των ΗΠΑ στη Μεγάλη Βρετανία επί προεδρίας Αβραάμ Λίνκολν. Η θέση αυτή επηρέασε τον νεαρό Άνταμς μέσα από την εμπειρία της διπλωματίας σε καιρό πολέμου και από την απορρόφηση της αγγλικής κουλτούρας, ιδίως των έργων του Τζον Στιούαρτ Μιλ. Μετά τον Εμφύλιο Πόλεμο, ο Χένρυ Άνταμς ασχολήθηκε με την ιστορία, αλλά και με τη δημοσιογραφία, ως πολιτικός συντάκτης. Προσκαλούσε στα σπίτια του στην Ουάσινγκτον και τη Βοστώνη τους πλέον εξέχοντες Αμερικανούς διανοούμενους της εποχής του.

Το 1870 ο Άνταμς έγινε καθηγητής της Μεσαιωνικής Ιστορίας στο Χάρβαρντ και έμεινε στη θέση αυτή εφτά χρόνια, μέχρι την πρόωρη παραίτησή του σε ηλικία 39 ετών. Το 1872 νυμφεύθηκε τη Μαριάν «Κλόβερ» Χούπερ, η οποία όμως αυτοκτόνησε το 1885.

Το γνωστότερο και σημαντικότερο έργο του Χ. Άνταμς είναι η "Ιστορία των Ηνωμένων Πολιτειών Αμερικής από το 1801 έως το 1817", που πρωτοεκδόθηκε το 1889-1891, ένα εννεάτομο έργο που έχει επαινεθεί και για το ύφος της γραφής του. Ο ιστορικός Γκάρυ Γουίλς το χαρακτήρισε «το κορυφαίο αριστούργημα μη λογοτεχνικού πεζού λόγου που γράφηκε στις ΗΠΑ τον 19ο αιώνα».

Τα εκδοθέντα μετά τον θάνατό του αυτοβιογραφικά απομνημονεύματα υπό τον τίτλο "Η εκπαίδευση του Χένρυ Άνταμς", κέρδισαν το Βραβείο Πούλιτζερ το 1919.
Κεν Σουγκιμόρι

Ο Κεν Σουγκιμόρι (ιαπωνικά: "杉森 建", Χέπμπορν: "Sugimori Ken", 27 Ιανουαρίου 1966) είναι Ιάπωνας σχεδιαστής, σκηνοθέτης βιντεοπαιχνιδιών, εικονογράφος και mangaka. Περισσότερο είναι γνωστός ως σχεδιαστής χαρακτήρων στο franchise του "Pokémon". Ο Σουγκιμόρι ήταν αυτό που σχεδίασε και ολοκλήρωσε και τα 151 αρχικά πλάσματα Pokémon. Εκτός από τη σειρά βιντεοπαιχνιδιών, ασχολήθηκε με όλο το franchise, όπως με τις ταινίες που κυκλοφόρησαν καθώς και με τις "trading cards" (κάρτες "Pokémon"). Πέρα από αυτά, έχει δουλέψει και σε βιντεοπαιχνίδια όπως το "Pulseman" και τη σειρά "Super Smash Bros.". 

Ο Σουγκιμόρι επίσης είναι ένας από τους ιδρυτές της εταιρείας Game Freak, μαζί με τους Σατόσι Τατζίρι και Τζουνίτσι Μασούντα. Σχεδιαστής χαρακτήρων της σειράς των "Pokémon" είναι έως σήμερα και συνήθως αυτός έχει τον τελευταίο λόγο των σχεδίων. Είχε αναφέρει ότι η έμπνευση του στον σχεδιασμό αυτών είναι μέσω παρατήρησης ζώων σε ζωολογικούς κήπους και και ενυδρεία. Σχετικά με αυτό το ζήτημα ο ίδιος είπε: «"Κάθε φορά που σχεδιάζω ένα νέο Pokémon νιώθω ότι πρέπει να κάνω κάτι που ο κόσμος δεν έχει ξαναδεί ποτέ. Και για να το καταφέρω αυτό, σκέφτομαι πράγματα που θα μπορούσαν να εκπλήξουν τους παίκτες"».
Μάρκος Μίνδλερ

Ο Μαρκ Τζόζεφ Μίντλερ (28 Μαρτίου 1860 - 1957) ήταν Έλληνας δημόσιος υπάλληλος και εθελοντής εκπαιδευτικός νεολαίας, ιδρυτής της πρώτης ελληνικής ομάδας προσκόπων.

Ο Μάρκος Μίνδλερ γεννήθηκε στην Αθήνα, από γονείς Γερμανικής καταγωγής. Σπούδασε νομικά στο Πανεπιστήμιο Αθηνών. Το 1882, έχοντας αποκτήσει το διδακτορικό του, έγινε δεκτός στο Δικηγορικό Σύλλογο Αθηνών και άρχισε να εργάζεται ως βοηθός μη μισθωτούς στο πρωτοβάθμιο δικαστήριο της Αθήνας, και ανέλαβε να υπηρετήσει ως αναπληρωτής δικαστής στο Εφετείο. Το 1886, διορίστηκε στινογράφος στο κοινοβούλιο της Ελλάδας. Το 1900 μετά την αποχώρηση του αδελφού του έγινε επικεφαλής του γραφείου των στανογράφων, μια θέση που διατηρούσε μέχρι την αποχώρησή του το 1937, έχοντας φτάσει στη θέση του γενικού διευθυντή. Ο Mark Mindler πέθανε το 1957.
Εντ Χουάιτ

Ο Έντουαρντ Χίγκινς Χουάιτ τζούνιορ, γνωστός απλώς ως Εντ Χουάιτ ("Edward Higgins White II" ή "Ed White", 14 Νοεμβρίου 1930 – 27 Ιανουαρίου 1967) ήταν Αμερικανός πιλότος δοκιμών, αξιωματικός της Πολεμικής Αεροπορίας και αστροναύτης της NASA.

Μετά την αποφοίτησή του από τη Στρατιωτική Ακαδημία των ΗΠΑ στο Γουέστ Πόιντ το 1952, ο Χουάιτ υπάχθηκε στο προσωπικό της 22ης Μοίρας Μαχητικών Αεροσκαφών στην Αεροπορική Βάση του Μπίτμπουργκ της τότε Δυτικής Γερμανίας. Το 1958 εγγράφηκε στο Πανεπιστήμιο του Μίσιγκαν, όπου σπούδασε αεροδιαστημική μηχανική. Στη συνέχεια μετεκπαιδεύθηκε ως πιλότος δοκιμών στην Αεροπορική Βάση Έντουαρντς, προτού υπηρετήσει ως τέτοιος στον Τομέα Αεροναυτικών Συστημάτων στην Αεροπορική Βάση Ράιτ-Πάτερσον (Οχάιο).

Ο Χουάιτ επιλέχθηκε στη δεύτερη ομάδα αστροναυτών της NASA και ήταν ο πιλότος της διαστημικής αποστολής "Τζέμινι 4", δίπλα στον κυβερνήτη Τζέιμς ΜακΝτίβιτ. Ο Χουάιτ έγινε έτσι στις 3 Ιουνίου 1965 ο πρώτος Αμερικανός στην ιστορία που πραγματοποίησε δραστηριότητα εκτός σκάφους («περίπατο στο διάστημα»). Στη συνέχεια ορίσθηκε ως πιλότος στην πρώτη επανδρωμένη αποστολή του προγράμματος «Απόλλων», την "Απόλλων 1". Στις 27 Ιανουαρίου 1967 απανθρακώθηκε μαζί με τους αστροναύτες Βέρτζιλ Γκρίσομ και Ρότζερ Τσάφη σε πυρκαγιά στον θάλαμο του σκάφους κατά τη διάρκεια δοκιμών πριν την εκτόξευση της αποστολής, στο Ακρωτήριο Κανάβεραλ, στη Φλόριντα. Τιμήθηκε με το Μετάλλιο Διακεκριμένης υπηρεσίας της NASA για την πτήση του στην αποστολή "Τζέμινι 4" και μεταθανατίως με το Διαστημικό Μετάλλιο Τιμής του Κογκρέσου.
Τζον Σέρτις

Ο Τζον Σέρτις (Τάτσφιλντ Σάρρεϋ 2 Νοεμβρίου 1934 - Τούτινγκ Λονδίνου 10 Μαρτίου 2017 ήταν Βρετανος παλαίμαχος οδηγός αγώνων από την Αγγλία. Στο Πρωτάθλημα της Φόρμουλα 1 συμμετείχε απ' το 1960 μέχρι και το 1972. Συνολικά τα Γκραν Πρι στα οποία πήρε μέρος ήταν 113 απ' τα οποία εκκίνησε στα 111. Η μοναδική φορά του στέφθηκε Παγκόσμιος Πρωταθλητής ήταν το 1964. Απ' τα 113 Γκραν Πρι στα οποία πήρε μέρος ο Σέρτις, το 1ο ήταν το Γκραν Πρι του Μονακό του 1960 και το τελευταίο το Ιταλικό Γκραν Πρι του 1972. Εκτός απ' το μοναδικό Παγκόσμιο Πρωτάθλημα Οδηγών που κατέκτησε, σημείωσε και ορισμένα άλλα εξίσου σημαντικά αποτελέσματα, τα οποία ήταν τα ακόλουθα:

* Πέτυχε 6 νίκες
* Βρέθηκε 24 φορές στο Βάθρο των Νικητών
* Σκόραρε 180 βαθμούς
* 8 φορές εκκίνησε απ' την Pole Position
* Σημείωσε 11 ταχύτερους γύρους

Ο Σέρτις και ο Γιόσιο Νακαμούρα στο Ολλανδικό Γκραν Πρι του [[Παγκόσμιο πρωτάθλημα Φόρμουλα 1 (1968)|1968]]
Ο Σέρτις στο Ολλανδικό Γκραν Πρι του [[Παγκόσμιο πρωτάθλημα Φόρμουλα 1 (1969)|1969]]


Σέρτις Τζον
Τερέζ Ρακέν

Η Τερέζ Ρακέν (Γαλλικά: Thérèse Raquin) είναι μυθιστόρημα του Γάλλου συγγραφέα Εμίλ Ζολά. Δημοσιεύθηκε για πρώτη φορά σε συνέχειες στο λογοτεχνικό περιοδικό L'Artiste το 1867. Ήταν το τρίτο μυθιστόρημα του Ζολά και το πρώτο που έκανε τον συγγραφέα γνωστό στο Παρισινό κοινό.

Το μυθιστόρημα παρουσιάζει ήδη τα χαρακτηριστικά του νατουραλισμού που αναπτύχθηκε αργότερα στον μυθιστορηματικό κύκλο του "Οι Ρουγκόν-Μακάρ." Ο ίδιος συγγραφέας δημιούργησε το 1873 ένα θεατρικό έργο με τίτλο "Τερέζ Ρακέν: δράμα σε 4 πράξεις".
Μαρία Αυγούστα του Άνχαλτ

Η Μαρία Αυγούστα του Άνχαλτ ("Marie-Auguste von Anhalt", 10 Ιουνίου 1898 - 22 Μαΐου 1983) ήταν κόρη του Εδουάρδου, Δούκα του Άνχαλτ.
Φιλήμων Παιονίδης

Ο Φιλήμων Παιονίδης ήταν αρχιτέκτονας, ανιψιός του Ξενοφώντα Παιονίδη, που πήρε πτυχίο αρχιτεκτονικής το 1919 και εργάστηκε στη Θεσσαλονίκη.
Μαλάνζε

Το Μαλάνζε () είναι η πρωτεύουσα της ομώνυμης επαρχίας στην Ανγκόλα, με πληθυσμό 455.000 κατοίκους (απογραφή 2014), και δήμος με πληθυσμό 506.847 κατοίκους (απογραφή 2014). Βρίσκεται 380 χιλιόμετρα ανατολικά της πρωτεύουσας της χώρας Λουάντα. Κοντά στην πόλη βρίσκονται οι καταρράκτες Καλαντούλα, οι βραχώδεις σχηματισμοί του Πούνγκο Αντόνγκο και το φράγμα Καπάντα.
Νέλσον Πικέ ο νεότερος

Ο Νέλσον Πικέ ο νεότερος (πλήρες ονοματεπώνυμο Νέλσον Άντζελο Τάσμα Πικέ Σόουτο Μαγιόρ, γεν. στη Χαϊδελβέργη της Γερμανίας στις 25 Ιουλίου του 1985) είναι Βραζιλιάνος οδηγός αγώνων. Στη Φόρμουλα 1 βρέθηκε απ' το 2007 μέχρι το 2009. Η ομάδα στην οποία προσέφερε τις υπηρεσίες του είναι η Renault Sports. Το 2007 είχε θέση δοκιμαστή και αναπληρωματικού οδηγού και τα 2 επόμενα έτη (2008 και 2009) θέση κανονικού οδηγού αγώνων. Το 2008 πήρε μέρος σε όλα τα Γκραν Πρι και το 2009 στα Γκραν Πρι απ' το Αυστραλιανό μέχρι το Ουγγρικό και στη συνέχεια απολύθηκε απ' την ομάδα λόγω της πολύ κακής απόδοσής του. Στη θέση του για τα υπόλοιπα Γκραν Πρι τοποθετήθηκε ο Γαλλοελβετός Ρομέν Γκροζάν. Τα μοναδικά αποτελέσματα τα οποία σημείωσε ήταν πως σκόραρε 19 βαθμούς και βρέθηκε μια και μοναδική φορά στο Βάθρο των Νικητών.

Ο Πικέ ο νεότερος το [[Παγκόσμιο πρωτάθλημα Φόρμουλα 1 (2015)|2015]]
Ιζαμπέλ ντε Σαριέρ

Η Ιζαμπέλ ντε Σαριέρ (Γαλλικά: Isabelle de Charrière) (1740 - 1805), γνωστή στην Ολλανδία ως Μπελ βαν Ζέιλεν, με πλήρες όνομα Ιζαμπέλα Ανιέτα Ελίζαμπεθ βαν Τυλ βαν Σέρουσκερκεν, ήταν Ολλανδή συγγραφέας της εποχής του Διαφωτισμού που έζησε το τελευταίο μισό της ζωής της στο Κολομπιέ, στην Ελβετία. 

Είναι γνωστή για τα γράμματα και τα μυθιστορήματά της, αν και έγραψε επίσης πολιτικά κείμενα και μουσική. Έδειξε έντονο ενδιαφέρον για την κοινωνία και την πολιτική της εποχής της και το έργο της κατά την εποχή της Γαλλικής Επανάστασης θεωρείται ιδιαίτερα ενδιαφέρον.
Τόμας Σιούολ Άνταμς

Ο Τόμας Σιούολ Άνταμς ("Thomas Sewall Adams", 29 Δεκεμβρίου 1873 – 8 Φεβρουαρίου 1933) ήταν Αμερικανός οικονομολόγος, καθηγητής της Πολιτικής Οικονομίας στο Πανεπιστήμιο Γέιλ και σύμβουλος του Υπουργείου Οικονομικών των ΗΠΑ.
Άσλεϊ Τζαντ

Η Άσλεϊ Τζαντ ("Ashley Judd" ; γενν. ως "Ashley Tyler Ciminella" ; 19 Απριλίου 1968) είναι Αμερικανίδα ηθοποιός και πολιτική ακτιβίστρια. Μεγάλωσε σε μια οικογένεια καλλιτεχνών : είναι η κόρη της τραγουδίστριας της κάντρι μουσικής Ναόμι Τζαντ και είναι η ετεροθαλής αδερφή της Γουϊνόνα Τζαντ. Η υποκριτική καριέρα της εκτείνεται σε πάνω από τρεις δεκαετίες και έχει αναμειχθεί σε ανθρωπιστικές προσπάθειες και στον πολιτικό ακτιβισμό.

Η Τζαντ πρωταγωνίστησε σε αρκετές ταινίες που έχουν λάβει θετικά σχόλια καθώς και σε ταινίες που έχουν γίνει επιτυχίες στα box office, όπως οι : "Ruby in Paradise" (1993), "Heat" (1995), "Norma Jean & Marilyn" (1996), "A Time to Kill" (1996), "Kiss the Girls" (1997), "Double Jeopardy" (1999), "Where the Heart Is" (2000), "Frida" (2002)", High Crimes" (2002), "De-Lovely" (2004), "Bug" (2006), "Dolphin Tale" (2011), "Olympus Has Fallen" (2013), "Divergent" (2014), "Barry" (2016) και "A Dog's Way Home" (2019). Πρωταγωνίστησε στην τηλεοπτική σειρά "Missing" (2012), για την οποία ήταν υποψήφια για Primetime Emmy Award Καλύτερης Πρωταγωνίστριας σε Μίνι Σειρά ή Ταινία.
Κίνημα Τώρα

Το Κίνημα Τώρα (, ) είναι ένα οικονομικά φιλελεύθερο πολιτικό κίνημα στη Φινλανδία. Το Κίνημα Τώρα ιδρύθηκε από το τότε μέλος και βουλευτή του Κόμματος Εθνικού Συνασπισμού (ΚΕΣ), Χάρι Χάρκιμο μαζί επτά άλλους ανθρώπους.
Ιουλία φον Φος

Η Ιουλία φον Φος ("Julie von Voss", γεννημένη ως Ιουλία Αμαλία ΅Ελισάβετ "Julie Amalie Elisabeth", 24 Ιουλίου 1766 - 25 Μαρτίου 1789) ήταν Γερμανίδα αυλικός, Κυρία Επί Των Τιμών της Βασίλισσας Φρειδερίκης Λουίζας και η μοργανατική σύζυγος του Βασιλιά Φρειδερίκου Γουλιέλμου Β΄ της Πρωσίας.
Πάτνεϊ

Το Πάτνεϊ (αγγλικά: "Putney") είναι προάστιο του Λονδίνου, πάνω στον Τάμεση. Συνορεύει με το Φούλαμ (βορράς), το Γουίμπλεντον (νότος), το Γουόντσγορθ (ανατολή) και το Μπαρνς (δύση). 

Συνδέεται με το κεντρικό Λονδίνο με τον υπόγειο σιδηρόδρομο (από τον σταθμό του Ηστ Πάτνεϊ) και με τρένο.
Το Πάτνεϊ είναι το σημείο εκκίνησης του κωπηλατικού αγώνα μεταξύ Κέμπριτζ και Οξφόρδης.
Βοεβοδάτο Λοτζ

Το Βοεβοδάτο Λοτζ, ή Επαρχία Λοτζ, (πολωνικά: "Województwo łódzkie") είναι περιφερειακό βοεβοδάτο στην κεντρική Πολωνία. Δημιουργήθηκε την 1η Ιανουαρίου 1999 από το πρώην Βοεβοδάτο Λοτζ (1975-1999) και τα Βοεβοδάτα Σιέραντζ, Πιότρκουφ και Σκιερνιεβίτσε και μέρος του Βοεβοδάτου Πουότσκ, σύμφωνα με τις πολωνικές μεταρρυθμίσεις τοπικής αυτοδιοίκησης που εγκρίθηκαν το 1998. Η επαρχία πήρε το όνομά της από την πρωτεύουσα και τη μεγαλύτερη πόλη, Λοτζ (προφέρεται , "Γουτς").

Το Βοεβοδάτο Λοτζ συνορεύει με έξι βοεβοδάτα: της Μασοβίας στα βόρεια και ανατολικά, του Τιμίου Σταυρού ("Σφιεντοκσίσκιε") στα νοτιοανατολικά, της Σιλεσίας στα νότια, του Οπόλε στα νοτιοδυτικά, της Μείζονος Πολωνίας στα δυτικά και της Κουγιαβίας-Πομερανίας για μια σύντομη έκταση προς το βορρά. Η επικράτειά του ανήκει σε τρεις ιστορικές επαρχίες της Πολωνίας - της Μασοβίας (στα ανατολικά), της Μείζονος Πολωνίας (στα δυτικά) και της Ελάσσονος Πολωνίας (στα νοτιοανατολικά, γύρω από το Οπότσνο).
Discogs

Το Discogs είναι ένας ιστότοπος και μια βάση δεδομένων πληροφοριών σχετικά με τις ηχογραφήσεις μουσικής. Το Discogs ανήκει στην εταιρεία Zink Media, Inc. με έδρα στο Πόρτλαντ του Όρεγκον των Ηνωμένων Πολιτείων. 
Σήμερα είναι μία από τις μεγαλύτερες διαδικτυακές βάσεις δεδομένων ηλεκτρονικών μουσικών εκδόσεων, και θεωρείται ότι είναι και η μεγαλύτερη διαδικτυακή βάση δεδομένων με εκδόσεις βινυλίου.
Μάρκελλος της Άγκυρας

Ο Μάρκελλος της Άγκυρας (θάνατος: 374 Κ.Χ.) ήταν επίσκοπος της Άγκυρας και ένας από τους επισκόπους που ήταν παρόντες στην Σύνοδο της Άγκυρας και στην Πρώτη Σύνοδο της Νίκαιας. Ήταν ισχυρός αντίπαλος του Αρειανισμού, αλλά κατηγορήθηκε ότι υιοθέτησε το αντίθετο άκρο του τροποποιημένου Σαβελλιανισμού. Καταδικάστηκε από ένα συμβούλιο των εχθρών του και εκδιώχθηκε από το ιερατικό του αξίωμα, αν και κατάφερε να επιστρέψει και να ζήσει ήσυχα όντας υπεύθυνος μίας μικρής συνάθροιση τα τελευταία χρόνια της ζωής του.
Έλλη Ρουσσάκη

Η Έλλη Ρουσσάκη είναι Ελληνίδα πρώην πρωταθλήτρια της κολύμβησης, με πολλές εγχώριες και διεθνείς επιτυχίες κατά τη δεκαετία του ’80. Ξεκίνησε τον αθλητισμό σε ηλικία 5 ετών, στο κολυμβητήριο του Εθνικού Αθηνών κοντά στο Ζάππειο, με προπονητή το Μάκη Χαρίτο, ενώ η κατά τρία έτη μεγαλύτερη αδελφή της, Σοφία, ήταν ήδη κολυμβήτρια. Από τα δεκατέσσερα χρόνια της άρχισε να ασχολείται με το αγωνιστικό στυλ της «πεταλούδας» (200 μ.), όπου παλαιότερα διέπρεψε η αδελφή της, η Χατζοπούλου και η Αλεξία Καπράλου, τις οποίες και διαδέχθηκε. Η καριέρα της τερματίσθηκε το 1991, ενώ τρία χρόνια πριν (1988) είχε μόλις αποτύχει να φτάσει το όριο που είχε θεσπίσει η Κολυμβητική Ομοσπονδία Ελλάδος για τη συμμετοχή στους Ολυμπιακούς Αγώνες της Σεούλ.
Κοσμάς της Αφροδισιάδος

Ο Άγιος Κοσμάς της Αφροδισιάδος ήταν χριστιανός επίσκοπος, και μάρτυρας, του 12ου αιώνα στην πόλη Αφριοδισιάς της Σικελίας.

Ο Κοσμάς γεννήθηκε στο Παλέρμο και διορίσθηκε επίσκοπος Αφροδισιάδος από τον Πάπα Ευγένιο Γ΄. Όταν το 1160 οι Σαρακηνοί εισέβαλαν στη Σικελία κατέλαβαν την Αφροδισιάδα και ο Κοσμάς συνελήφθη και μαρτύρησε.
Καταστροφή της Καντάνου

Ο όρος Καταστροφή της Καντάνου αναφέρεται στην ολική καταστροφή του χωριού Κάντανος στη Δυτική Κρήτη και τη δολοφονία των περίπου 180 κατοίκων του στις 3 Ιουνίου 1941 από τις Γερμανικές δυνάμεις κατοχής κατά τον Β΄ Παγκόσμιο Πόλεμο. 

Η διαταγή δόθηκε από τον Συνταγματάρχη Κουρτ Στουντέντ ως αντίποινα για τη συμμετοχή των κατοίκων του χωριού στη μάχη της Κρήτης. Η καταστροφή απετέλεσε ένα από τα πιο φρικτά εγκλήματα πολέμου που διαπράχθηκαν από τις Δυνάμεις του Άξονα κατά τη διάρκεια της κατοχής της Κρήτης στον Β΄ Παγκόσμιο Πόλεμο.
Σφαγή της Μεραρχίας Άκουι

Η Σφαγή της Μεραρχίας Άκουι, επίσης γνωστή και ως η Σφαγή της Κεφαλονιάς, ήταν η μαζική εκτέλεση των ανδρών της ιταλικής 33ης Μεραρχίας πεζικού Άκουι από τις γερμανικές δυνάμεις, στο νησί της Κεφαλονιάς, τον Σεπτέμβριο του 1943, μετά την ιταλική παράδοση κατά τη διάρκεια του Δεύτερου Παγκοσμίου Πολέμου.Περίπου 5.000 στρατιώτες σφαγιάστηκαν και πολλοί άλλοι πνίγηκαν.

Μετά την απόφαση της ιταλικής κυβέρνησης να διαπραγματευτεί την συνθηκολόγηση της στους Συμμάχους το 1943, ο Γερμανικός Στρατός προσπάθησε να αφοπλίσει τους Ιταλούς κατά τη διάρκεια της «Επιχείρησης Άξονας». Στις 13 Σεπτεμβρίου οι Ιταλοί της 33ης Μεραρχίας πεζικού Άκουι αντιστάθηκαν στον αφοπλισμό και πολέμησαν τους Γερμανούς στη Κεφαλονιά. Μέχρι τις 22 Σεπτεμβρίου και η τελευταία ιταλική ομάδα αντίστασης παραδόθηκε αφού τα πυρομαχικά της εξαντλήθηκαν. Συνολικά 1.315 Ιταλοί σκοτώθηκαν στη μάχη, 5.155 εκτελέστηκαν έως τις 26 Σεπτεμβρίου και 3.000 πνίγηκαν όταν τα γερμανικά πλοία που μετέφεραν τους επιζώντες σε στρατόπεδα συγκέντρωσης βυθίστηκαν από τους Συμμάχους. Οι άνδρες που σφαγιάστηκαν αποτέλεσαν μία από τις μεγαλύτερες ομάδες αιχμαλώτων πολέμου μαζί με αυτών της σφαγής στο Κατύν. Η εξολόθρευση τους ήταν μία από τις πολλές φρικαλεότητες που διαπράχθηκαν από την 1η Ορεινή Μεραρχία.
Πρώτη Σύνοδος της Τύρου

Η Πρώτη Σύνοδος της Τύρου ή Συμβούλιο της Τύρου (335 μ.Χ.) ήταν μια συγκέντρωση επισκόπων που συγκάλεσε ο αυτοκράτορας Κωνσταντίνος Α´ για τον πρωταρχικό σκοπό της αξιολόγησης των κατηγοριών που άσκησαν εναντίον του Αθανασίου, του Πατριάρχη της Αλεξάνδρειας.
Ολοκαύτωμα του Κέδρους

Το Ολοκαύτωμα του Κέδρους, επίσης γνωστό ως το Ολοκαύτωμα του Αμαρίου, ήταν η μαζική δολοφονία των πολιτών εννέα χωριών στη κοιλάδα του Αμαρίου στο νησί της Κρήτης κατά τη διάρκεια της κατοχής του νησιού από τις δυνάμεις του Άξονα στον Β' Παγκόσμιο Πόλεμο. Η σφαγή ήταν μια επιχείρηση αντιποίνων από τις ναζιστικές γερμανικές δυνάμεις.

Η επιχείρηση πραγματοποιήθηκε στις 22 Αυγούστου 1944 από μονάδες του Πεζικού της Βέρμαχτ και τις επόμενες ημέρες ακολούθησαν οι καταστροφές των περισσότερων χωριών, λεηλασίες, σφαγές ζώων και καταστροφή συγκομιδών. Ο αριθμός των θυμάτων ανήλθε σε 164. Η όλη επιχείρηση πραγματοποιήθηκε υπό τις διαταγές του Φρίντριχ-Βίλχελμ Μύλλερ , διοικητή της φρουράς της Κρήτης, για να εκφοβίσει τον πληθυσμό και να αποτρέψει τους ντόπιους αντάρτες να επιτεθούν στις δυνάμεις κατοχής κατά την επικείμενη υποχώρηση τους από τα Χανιά.
Ain't No Mountain High Enough

To "Ain't No Mountain High Enough" είναι ένα pop/soul τραγούδι, του 1966, σε μουσική και στίχους Ashford & Simpson, το οποίο γράφτηκε την εταιρεία Tamla label, τμήμα της Motown. Το 1967, το κομμάτι έγινε τεράστια επιτυχία, όταν ηχογραφήθηκε από τους Μάρβιν Γκέι και Τάμμι Τέρελ. Το 1970, έγινε εκ νέου ένα επιτυχημένο single με την ηχογράφηση της Νταϊάνα Ρος. Μάλιστα, το εν λόγω single, έγινε το πρώτο της Ρος, που έγινε νούμερο 1 στα αμερικανικά "Billboard Hot 100", πιάνοντας το νούμερο 1 και σε άλλες κατηγορίες, ενώ υπήρξε και υποψήφιο στα Grammy Awards. Το κομμάτι έκτοτε διασκευάστηκε από αρκετούς καλλιτέχνες, επιτυχημένα πολύ σε κάποιες περιπτώσεις, ενώ χρησιμοποιήθηκε και σε άλλες τέχνες, όπως τηλεοπτικές σειρές και ταινίες.
Μάχη της Κω

Η Μάχη της Κω ήταν μια σύντομη σύγκρουση στη διάρκεια του Β' Παγκοσμίου Πολέμου μεταξύ των βρετανικών και ιταλικών δυνάμεων, από τη μια μεριά, με τις γερμανικές, από την άλλη, για τον έλεγχο του νησιού της Κω, στα Δωδεκάνησα. Η μάχη πυροδοτήθηκε από την ιταλική συνθηκολόγηση και την πρόθεση παράδοσης των ιταλικών στρατευμάτων στους Συμμάχους. Οι γερμανικές δυνάμεις, με ισχυρή αεροπορική υποστήριξη, κατατρόπωσαν γρήγορα την ιταλική φρουρά και τις πρόσφατες βρετανικές ενισχύσεις, αρνούμενες να επιτρέψουν στους Συμμάχους να θέσουν βάση στα Βαλκάνια που μέχρι στιγμής ήταν υπό γερμανική κατοχή. Ένας άλλος στόχος των Γερμανών ήταν να οδηγήσουν στην απομάκρυνση και στον θάνατο τον εβραϊκό πληθυσμό του νησιού.